《题朱淑真断肠集》
明代·史谨

兔丝引蔓倚蓬蒿，纵得春风只共高。一旦死生虽有托，百年怀共竟无聊。

新诗释闷肠堪断，香骨埋泉恨未消。若比采鸾才更逸，此身终得遇文箫。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。